Document ID: 32003D0066

Komisijas Lēmums
(2003. gada 28. janvāris)
par termiņa pagarināšanu, kas minēts Padomes Direktīvas 2002/56/EK par sēklas kartupeļu tirdzniecību 21. panta 3. punktā, kurā dalībvalstīm atļauts pagarināt to lēmumu spēkā esamības termiņu, kurus tās pieņēmušas par trešās valstīs ievāktu sēklas kartupeļu līdzvērtību
(izziņots ar dokumenta numuru C(2003) 351)
(Dokuments attiecas uz EEZ)
(2003/66/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2002. gada 13. jūnija Direktīvu 2002/56/EK par sēklas kartupeļu tirdzniecību [1], un jo īpaši tās 21. panta 3. punktu,
tā kā:
(1) Direktīvā 2002/56/EK noteikts, ka no konkrētiem datumiem dalībvalstis nedrīkst noteikt, ka trešās valstīs novāktie sēklas kartupeļi ir līdzvērtīgi sēklas kartupeļiem, kuri ievākti Kopienas teritorijā, un atbilst minētās direktīvas noteikumiem.
(2) Darbs, lai noteiktu Kopienas līdzvērtību visās attiecīgajās trešajās valstīs ievācamajiem sēklas kartupeļiem, tomēr vēl nav paveikts, tādēļ Direktīvā 2002/56/EK dalībvalstīm līdz 2002. gada 31. martam tika atļauts pagarināt termiņu tiem lēmumiem par atbilstību, kurus tās jau pieņēmušas par konkrētās trešās valstīs ievāktajiem sēklas kartupeļiem, uz kuriem neattiecas Kopienas līdzvērtība.
(3) Nav Kopienas noteikumu par trešās valstīs ievākto sēklas kartupeļu līdzvērtību sēklas kartupeļiem, kas novākti Kopienā, tādēļ dalībvalstīm jāpagarina ar Direktīvu 2002/56/EK dotā atļauja pagarināt termiņu jau pieņemtajiem lēmumiem par atbilstību.
(4) Šajā lēmumā paredzētie pasākumi ir saskaņā ar Pastāvīgās lauksaimniecības, dārzkopības un mežsaimniecības sēklu un pavairošanas materiāla komitejas atzinumu,
IR PIEŅĒMUSI ŠO LĒMUMU.
1. pants
Direktīvas 2002/56/EK 21. panta 3. punkta pirmajā daļā "līdz 2002. gada 31. martam" aizstāj ar "līdz 2005. gada 31. martam".
2. pants
Šis lēmums ir adresēts dalībvalstīm.
Briselē, 2003. gada 28. janvārī

Labels: 3
17
6